Над 82 , 6 млн . души са регистрираните заразени с коронавирус от началото на пандемията Починалите от Covid - 19 по света са повече от 1 , 8 млн . души , показват данни на Франс прес Над 82 , 676 млн . случая на коронавирус са били регистрирани по света от началото на пандемията . Повече от 1 , 806 млн . души са починали в следствие на инфекцията , съобщава агенция Франс прес , като цитира свое преброяване въз основа на официални информации към 11 ч . по Гринуич ( 13 ч . българско време ) . Близо 51 , 918 млн . души от заразените с коронавируса вече са оздравели , предава БТА . Регистрираният брой на случаите на коронавирус по света е само част от реалния , отбелязва Франс прес . Някои страни тестват само хора в тежко състояние , други отдават приоритет на проследяването на контактите , а голям брой бедни държави не са в състояние да правят достатъчно тестове . Вчера са били регистрирани близо 680 хил . нови случаи , а общо 15 599 човека са починали . Най - много смъртни случаи през последното денонощие има в САЩ ( 3 927 ) , следвани от Бразилия ( 1 194 ) и Мексико ( 1 052 ) . САЩ са най - тежко засегнатата от пандемията държава , с най - много заразени ( малко под 20 млн . души ) и починали ( над 342 хил . души ) . Следват Бразилия ( близо 194 хил . починали от почти 7 , 620 млн . заразени ) , Индия ( близо 149 хил . починали от почти 10 , 267 млн . души заразени ) , Мексико ( близо 125 хил . починали от почти 1 , 414 млн . заразени ) и Италия ( повече от 73 600 починали от над 2 , 083 млн . заразени ) . Белгия е на първо място по брой смъртни случаи на 100 хиляди жители ( 168 ) . Следват Словения ( 128 ) , Босна ( 123 ) , Италия ( 122 ) и Република Северна Македония ( 119 ) . По региони най - тежко засегнати е Европа ( близо 569 хил . починали от над 26 , 3 млн . заразени ) . Следват Латинска Америка и Карибите ( повече от 505 хил . починали от почти 15 , 5 млн . заразени ) и Северна Америка ( САЩ и Канада , с близо 358 хил . починали от над 20 , 3 млн . заразени ) .